Temeljem članka 49. stavka 4. Zakona o poljoprivrednom zemljištu ( Narodne novine broj 20/18, 115/18, 98/19, 57/22) te članka 36. Statuta Općine Vuka („Službeni glasnik Općine Vuka“ broj 01/14, 01/18, 01/20, 02/21), Općinsko vijeće Općine Vuka na 16. sjednici održanoj dana

22. prosinca 2022. godine donosi

**II. Izmjene i dopune Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Vuka za 2022. godinu**

U Programu korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Vuka za 2022. godinu („Službeni glasnik Općine Vuka“, broj 09/21, 6/22), mijenjaju se poglavlja II. SREDSTVA ZA OSTVARENJE PROGRAMA i III. NAMJENA SREDSTAVA, te isti glase:

***„***

1. ***SREDSTVA ZA OSTVARENJE PROGRAMA***

Sredstva za ostvarenje ovog Programa za 2022. godinu ostvarit će se u iznosu od 826.050,00 kn i to od:

1. *prihoda od koncesije poljoprivrednog zemljišta u vlasništvu RH u iznosu od 96.050,00 kn.*
2. *prihod od dugogodišnjeg zakupa, zakupa i privremenog raspolaganja poljoprivrednim zemljištem u vlasništvu RH u iznosu od 400.000,00 kn*
3. *prihoda od prodaje poljoprivrednog zemljišta u vlasništvu RH u iznosu od 330.000,00 kn*
4. ***NAMJENA SREDSTAVA***

Sredstva ostvarena od prodaje, zakupa, dugogodišnjeg zakupa i privremenog korištenja državnog poljoprivrednog zemljišta, te koncesije u iznosu od 694.900,00 kuna, utrošit će se u 2022. godini na slijedeće projekte i aktivnosti:

# Katastarsko-geodetske izmjere zemljišta i sređivanje zemljišnih knjiga

Za geodetsko-katastarske usluge vezane uz izmjeru zemljišta i sređivanje zemljišnih knjiga planira se utrošiti u 2022. godini 47.000,00 kn

# Podmirenje dijela stvarnih troškova u vezi s provedbom Zakona

* + - *Plaća djelatnika JUO 30.000,00 kn*
    - *Naknade povjerenstvu za provedbu natječaja za zakup 1.000,00 kn*

# Razminiranje zemljišta

Na području Općine Vuka nema minski sumnjivih područja, te se ne planira utrošak sredstava za tu namjenu.

# Uređenje ruralnog prostora izgradnjom i održavanjem ruralne infrastrukture vezane za poljoprivredu i akvakulturu

Izgradnja i održavanje ruralne infrastrukture vezane uz poljoprivredu u 2022. godini obuhvaća sanaciju poljskih putova u naseljima Općine Vuka koje se koriste za ulazak u naselje i prometovanje poljoprivredne mehanizacije (traktori, kombajni, specijalizirana oprema za berbu, kamioni za odvoz poljoprivrednih proizvoda i dr.).

U 2022. godini planira se:

* + - *održavanje kanalske mreže 5.000,00 kn*
    - *zimsko održavanje nerazvrstanih cesta 8.500,00 kn*
    - *rekonstrukcija pješačkih staza 330.000,00 kn*

# Uređenje zemljišta u postupku komasacije i hidromelioracije

Izrada idejnog rješenja komasacije 100.000,00 kn

# Očuvanje ugroženih područja i očuvanje biološke raznolikosti

U 2022. godini će se provoditi mjere zaštite pučanstva od zaraznih bolesti koje se mogu prenijeti sa životinja na ljude.

* *Provođenje deratizacije i dezinsekcije… 31.200,00 kn*
* *provedba programa zaštite divljači 5.200,00 kn*
* *Zbrinjavanje uginule stoke, životinjskih lešina i higijeničarske službe 50.000,00 kn*

# Sufinanciranje i druge poticajne mjere za unaprjeđenje poljoprivrede

Programom će se sufinancirati projekti unapređenja poljoprivrede koji se financiraju iz Proračuna Općine. U 2022. godini planira se:

* + - *Sufinanciranje police osiguranja poljoprivrednicima 16.000,00 kn*
    - *Sufinanciranje tehničkih pregleda traktora i radnih strojeva 36.000,00 kn*
    - *Sufinanciranje komunalnog i poljoprivrednog redara 35.000,00 kn*

# Sufinanciranje aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja 2014.-2020., a čija se izrada ne sufinancira kroz mjere potpore iz toga Programa, čiji su korisnici jedinice lokalne samouprave

* + - *Ne planira se u 2022.*

# Druge namjene

* + - *Ne planira se u 2022.“*

II.

Ostale odredbe Programa ostaju na snazi, ukoliko nisu u suprotnosti s navedenim izmjenama.

III.

Ove II. Izmjene i dopune Programa objavit će se u „Službenom glasniku Općine Vuka“.

KLASA: 400-05/22-01/2

URBROJ: 2158-42-02-22-15

U Vuki, 22. prosinca 2022. godine

Predsjednik Općinskog vijeća Stjepan Ribić